ദോഹയില് ഇന്ത്യതാലിബാന് ചര്ച്ച വിഷയം സുരക്ഷയും ഇന്ത്യക്കാരുടെ മടങ്ങിവരവും ന്യൂഡല്ഹി ദോഹ: അഫ്ഗാനിസ്താനിലെ കലങ്ങിയ സാഹചര്യങ്ങള്ക്കിടയില് ഇതാദ്യമായി കേന്ദ്രസര്ക്കാറിെന്റയും താലിബാന് പ്രതിനിധിയുടെയും ഔപചാരിക കൂടിക്കാഴ്ച ദോഹയില് നടന്നു. ഖത്തറിലെ ഇന്ത്യന് അംബാസഡര് ദീപക് മിത്തലും താലിബാന് നേതാവ് ഷേര് മുഹമ്മദ് അബ്ബാസ് സ്റ്റാനെക്സായിയുമാണ് ചര്ച്ച നടത്തിയത്. അമേരിക്കന് സേന അഫ്ഗാനില്നിന്നുള്ള പിന്മാറ്റം പൂര്ത്തിയാക്കിയ ചൊവ്വാഴ്ചയാണ് ഇരുവരും തമ്മില് കണ്ടത്.അഫ്ഗാെന്റ മണ്ണ് ഇന്ത്യക്കെതിരായ ഭീകരപ്രവര്ത്തനങ്ങള്ക്ക് ഒരു വിധത്തിലും ഉപയോഗപ്പെടുത്തരുതെന്നും ഇക്കാര്യത്തില് ഇന്ത്യയുടെ ഉത്കണ്ഠ പങ്കുവെക്കുകയാണെന്നും കൂടിക്കാഴ്ചയില് ഇന്ത്യന് സ്ഥാനപതി താലിബാന് പ്രതിനിധിയെ അറിയിച്ചു. അഫ്ഗാനില് കുടുങ്ങിക്കിടക്കുന്ന ഇന്ത്യക്കാരുടെയും ഇന്ത്യയില് അഭയം തേടാന് ആഗ്രഹിക്കുന്ന ഹിന്ദു, സിഖ് വിഭാഗങ്ങള് ഉള്പ്പെടെയുള്ള ന്യൂനപക്ഷങ്ങളുടെയും സുരക്ഷ ഉറപ്പാക്കണമെന്ന് ചര്ച്ചയില് ഇന്ത്യ ആവശ്യപ്പെട്ടതായി വിദേശകാര്യ മന്ത്രാലയം പ്രസ്താവനയില് വിശദീകരിച്ചു. ഇക്കാര്യങ്ങളില് അനുകൂലമായ നടപടി ഉണ്ടാകുമെന്ന് താലിബാന് നേതാവ് അറിയിച്ചതായും പ്രസ്താവനയില് പറഞ്ഞു. ദോഹയില് താലിബാെന്റ രാഷ്ട്രീയകാര്യ ഓഫിസ് മേധാവിയാണ് ഷേര് മുഹമ്മദ് അബ്ബാസ് സ്റ്റാനെക്സായി. താലിബാെന്റ അഭ്യര്ഥന പ്രകാരം ദോഹയിലെ ഇന്ത്യന് എംബസിയില് വെച്ചാണ് കൂടിക്കാഴ്ച നടന്നതെന്നും വിദേശകാര്യ മന്ത്രാലയം വിശദീകരിച്ചു. ഇന്ത്യയുമായി സൗഹൃദത്തിന് ആഗ്രഹിക്കുന്നുവെന്നും നല്ല ബന്ധം തുടരാന് താല്പര്യപ്പെടുന്നുവെന്നും വ്യക്തമാക്കി കഴിഞ്ഞ ദിവസങ്ങളില് താലിബാന് നേതാക്കള് പ്രതികരിച്ചിരുന്നു. ഇന്ത്യയുമായി രാഷ്ട്രീയ, സാമ്ബത്തിക, വ്യാപാര, സാംസ്കാരിക തലങ്ങളില് നല്ല ബന്ധം ആഗ്രഹിക്കുന്നുവെന്ന് ഷേര് മുഹമ്മദ് അബ്ബാസ് നേരത്തേ വ്യക്തമാക്കിയിരുന്നു. ഉന്നതതല സമിതി രൂപവത്കരിച്ചുന്യൂഡല്ഹി: അഫ്ഗാനിസ്താനിലെ മാറുന്ന സാഹചര്യങ്ങളില് ഇന്ത്യയുടെ അടിയന്തര മുന്ഗണനകളും നിലപാടുകളും തയാറാക്കാന് പ്രധാനമന്ത്രി നരേന്ദ്ര മോദി ഉന്നതതല സമിതി രൂപവത്കരിച്ചു. വിദേശകാര്യ മന്ത്രി എസ്. ജയ്ശങ്കര്, ദേശീയ സുരക്ഷ ഉപദേഷ്ടാവ് അജിത് ഡോവല്, മുതിര്ന്ന ഉദ്യോഗസ്ഥര് എന്നിവരാണ് സമിതിയില്. അഫ്ഗാനിലെ ഇന്ത്യക്കാരുടെയും അവിടെ പൗരത്വമുള്ളവരുടെയും ഇന്ത്യയിലേക്കുള്ള വരവിന് വേണ്ട ക്രമീകരണങ്ങള് ഏര്പ്പെടുത്തുന്നതിനാണ് മുന്ഗണന. അഫ്ഗാനിലെ യാഥാര്ഥ്യങ്ങള്, അന്താരാഷ്ട്ര പ്രതികരണങ്ങള് എന്നിവ വിലയിരുത്തി നിലപാട് രൂപപ്പെടുത്താന് സമിതിയുടെ ശിപാര്ശകള് പരിഗണിക്കും.